Berezutskij har spillet hele sin professionelle karriere i russisk fodbold, hvor han startede hos den lille Moskva-klub Torpedo-ZIL. Før 2002-sæsonen skiftede han til storklubben CSKA Moskva. Her har han siden da spillet flere hundrede kampe, og har blandt andet været med til at vinde hele fem russiske mesterskaber samt UEFA Cuppen i 2005. Berezutskij spillede en afgørende rolle i UEFA-Cup triumfen i 2005, da han i finalen mod Sporting Lissabon scorede det udlignende mål til 1-1. CSKA vandt til slut kampen 3-1.